
PARLAMENTUL ROMÂNIEI

CAMERA DEPUTAŢILOR

                  Bucureşti, 09.02.10

          PL-x  9/2010

Comisia pentru politică externă

Nr. 33/59/02.02.2010

Comisia pentru apărare, ordine

publică şi siguranţă naţională

Nr. 32/16/02.02.2010



RAPORT COMUN

asupra proiectului de Lege pentru aprobarea Ordonanţei de urgenţă a Guvernului nr.107/2009 pentru modificarea art.III alin.(2) din Ordonanţa de urgenţă a Guvernului nr. 207/2008 pentru modificarea şi completarea Legii nr.248/2005 privind regimul liberei circulaţii a cetăţenilor români în străinătate 

1. În conformitate cu prevederile art. 95 şi 115 din Regulamentul Camerei Deputaţilor, republicat, cu modificările ulterioare, Comisia pentru politică externă şi Comisia pentru apărare, ordine publică şi siguranţă naţională au fost sesizate, spre dezbatere, în fond, în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr. 107/2009 pentru modificarea art. III alin.(2) din Ordonanţa de urgenţă a Guvernului nr. 207/2008 pentru modificarea şi completarea Legii nr.248/2005 privind regimul liberei circulaţii a cetăţenilor români în străinătate, trimis cu adresa nr. PL-x 9 din 1 februarie 2010, înregistrat sub nr. 33/59 din 2.02.2010, respectiv 32/16 din 2.02.2010. 
Consiliul Legislativ a avizat favorabil proiectul de ordonanţă, cu unele observaţii şi propuneri, conform avizului nr.1157 din 12 octombrie 2009.

Comisia pentru drepturile omului, culte şi problemele minorităţilor naţionale, cu nr. 25/140 din 9 februarie 2010, a avizat favorabil proiectul de lege.

Proiectul de lege supus aprobării are ca obiect de reglementare modificarea art.III alin.(2) din Ordonanţa de urgenţă a Guvernului nr.207/2008 pentru modificarea şi completarea Legii nr.284/2005 privind regimul liberei circulaţii a cetăţenilor români în străinătate, în sensul prorogării, până la data de 31 ianuarie 2010, a termenului în care autorităţile competente, care nu deţin încă echipamente tehnice necesare eliberării paşapoartelor electronice, să primească şi să soluţioneze cereri pentru eliberarea paşapoartelor  simple.
2.  Proiectul de lege face parte din categoria legilor ordinare, potrivit art.73 din Constituţia României, republicată.

3. La lucrări au participat, în calitate de invitaţi, din partea Ministerului Administraţiei şi Internelor, doamna Irina Alexe  – secretar de stat, domnul Valentin Dan Fătuloiu - secretar de stat şi domnul Ciocoiu Cornel  – director în cadrul ministerului, iar din partea Ministerului Afacerilor Externe, domnul Anton Niculescu – secretar de stat şi domnul Floricel Mocanu – director de cabinet al ministrului.
4.  În conformitate cu prevederile art. 61 şi ale art. 63 din Regulamentul Camerei Deputaţilor, Comisiile au dezbătut proiectul de lege în şedinţe separate. La şedinţa Comisiei pentru politică externă au fost prezenţi 21 de deputaţi din totalul de 22 de membri ai acesteia, iar la şedinţa Comisiei pentru apărare, ordine publică şi siguranţă naţională au fost prezenţi 23 de deputaţi din totalul de 24 de membri.

 
5. Potrivit prevederilor  art. 75 din Constituţia României, republicată şi ale art. 92 alin. (9) pct.1 din Regulamentul Camerei Deputaţilor, republicat, Camera Deputaţilor este  Cameră decizională.

6. În urma dezbaterilor, în şedinţele din 9 februarie 2010, cu unanimitate de voturi, Comisiile propun plenului Camerei Deputaţilor adoptarea proiectului de lege, în forma prezentată de Guvern şi adoptată fără modificări de Senat.

Preşedinte,

Attila KORODI
Preşedinte,

Costică CANACHEU 

                                         

Expert, Luminiţa Oprea

Expert, Ozana Rădulescu

Către

BIROUL PERMANENT
AL  CAMEREI  DEPUTAŢILOR

Vă înaintăm, alăturat, RAPORTUL COMUN asupra proiectului de Lege pentru aprobarea Ordonanţei de urgenţă a Guvernului nr. 107/2009 pentru modificarea art. III alin.(2) din Ordonanţa de urgenţă a Guvernului nr. 207/2008 pentru modificarea şi completarea Legii nr.248/2005 privind regimul liberei circulaţii a cetăţenilor români în străinătate, trimis Comisiei pentru politică externă şi Comisiei pentru apărare, ordine publică şi siguranţă naţională, cu adresa nr. PL-x 9 din 1 februarie 2010, înregistrat sub nr. 33/59 din 2.02.2010, respectiv 32/16 din 2.02.2010. 


În raport de obiectul şi conţinutul său, proiectul de lege face parte din categoria legilor ordinare.

Preşedinte,

Attila KORODI
Preşedinte,

Costică CANACHEU 

